Lukemattomat lentomatkustajat ovat huomanneet, että lentokoneen ollessa ilmassa ilmavaivoja tuntuu syntyvän enemmän kuin maassa. Nyt eräs tanskalainen ruoansulatuksen asiantuntija Jacob Rosenberg on tutkinut asiaa ja kirjoittanut aiheesta selvityksen.

Mainos (jatkuu alla) Mainos päättyy

Mainos (jatkuu alla) Mainos päättyy

Lue myös KLM esittelee tulevaisuuden lentokonetta – tältä sen ensilento näytti

Lentokoneessa sisällä oleva ilmanpaine vastaa normaalisti noin kahden kilometrin korkeudella vallitsevaa ilmanpainetta, joten ero on merkittävä maanpinnan tasoon verrattuna. Rosenbergin mukaan ilmanpaineen vaihtelu on syynä siihen, että lentäessä matkustajat ja lentohenkilökunta saa tavallista useammin ilmavaivoja.

Mainos (jatkuu alla) Mainos päättyy

New Zealand Medical Journal -lehdessä viime viikolla julkaistussa selvityksessä asiantuntija vahvistaa, että lentomatkustajan ei kannata padota ilmaa sisäänsä, vaan rohkeasti pieraista ja siten parantaa oloaan. Pahimmassa tapauksessa ilmanpaineen vaihtelujen seurausten patoaminen sisäänsä voi aiheuttaa ihmiselle terveydellisiä ongelmia ja jopa stressiä. Samaa Rosenberg suositteli myös lentohenkilökunnalle.

Mainos (jatkuu alla) Mainos päättyy

Turistiluokan kangaspenkit suodattavat jopa puolet hajusta, mutta ensimmäisen ja businessluokan nahkapenkit eivät lainkaan. Selvitystensä perusteella Rosenberg suositteli lentoyhtiöitä käyttämään turistiluokan penkeissä aktiivihiiltä hajujen poistamiseksi.